Komisijos sprendimas
2000 m. balandžio 25 d.
nustatantis specialius reikalavimus Vietnamo Socialistinės Respublikos kilmės dvigeldžių moliuskų, dygiaodžių, gaubtagyvių ir jūrinių gastropodų importui
(pranešta dokumentu Nr. C(2000) 1054)
(tekstas svarbus EEE)
(2000/333/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvūnų sveikatos reikalavimus, reglamentuojančius gyvų dvigeldžių moliuskų auginimą ir jų pateikimą į rinką [1], su paskutiniais pakeitimais, padarytais Direktyva 97/79/EB [2], ypač į jos 9 straipsnio 3 dalies b punktą,
kadangi:
(1) Komisijos ekspertas buvo nuvykęs į Vietnamo Socialistinę Respubliką patikrinti sąlygų, kuriomis yra gaminami, sandėliuojami ir siunčiami į Bendriją žuvininkystės produktai.
(2) Pagal Vietnamo Socialistinės Respublikos teisės aktus Nacionalinė žuvininkystės inspekcija ir kokybės užtikrinimo centras (Nafiqacen) yra atsakingas už dvigeldžių moliuskų, dygiaodžių, gaubtagyvių ir jūrinių gastropodų sveikumo tikrinimą ir gamybos higienos bei sanitarijos sąlygų monitoringą. Tie patys teisės aktai įgalioja Nafiqacen leisti arba uždrausti tam tikrose zonose rinkti dvigeldžius moliuskus, dygiaodžius, gaubtagyvius ir jūrinius gastropodus.
(3) Nafiqacen ir jo laboratorijos yra pajėgios veiksmingai tikrinti, kaip taikomi Vietnamo Socialistinėje Respublikoje galiojantys įstatymai.
(4) Vietnamo Socialistinės Respublikos kompetentingos institucijos įsipareigojo nuolat ir greitai Komisijai pranešti apie augimvietėse esantį planktoną su toksinais.
(5) Vietnamo Socialistinės Respublikos kompetentingos institucijos pateikė oficialias garantijas, kad laikomasi Direktyvos 91/492/EEB priedo V skyriaus nuostatų ir vykdomi reikalavimai, kurie yra lygiaverčiai toje direktyvoje nustatytiems reikalavimams taikomiems produkcijos klasifikavimui ir natūralaus išsivalymo vietoms, patvirtintiems išsiuntimo centrams, valymo centrams, visuomenės sveikatos kontrolei ir produkcijos monitoringui.
(6) Vietnamo Socialistinė Respublika gali būti įtraukta į trečiųjų šalių, atitinkančių Direktyvos 91/492/EEB 9 straipsnio 3 dalies a punkte nurodytus lygiavertiškumo reikalavimus, sąrašą.
(7) Vietnamo Socialistinė Respublika planuoja į Bendriją eksportuoti sušaldytus arba apdorotus dvigeldžius moliuskus, dygiaodžius, gaubtagyvius ir jūrinius gastropodus, kurie buvo sterilizuoti arba termiškai apdoroti pagal Komisijos sprendimo 93/25/EEB [3] su pakeitimais, padarytais Sprendimu 97/275/EB [4], reikalavimus. Šiuo tikslu turėtų būti nustatytos augimvietės, kuriose galima rinkti dvigeldžius moliuskus, dygiaodžius, gaubtagyvius ir jūrinius gastropodus ir juos eksportuoti į Bendriją.
(8) Specialūs importo reikalavimai turėtų būti taikomi nepažeidžiant sprendimų, priimtų pagal 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų pateikimą į rinką [5] su paskutiniais pakeitimais, padarytais Direktyva 95/22/EB [6].
(9) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Žuvininkystės ministerijos Nacionalinė žuvininkystės inspekcija ir kokybės užtikrinimo centras (Nafiqacen) tai Vietnamo Socialistinės Respublikos kompetentinga institucija, galinti patikrinti ir patvirtinti, kad dvigeldžiai moliuskai, dygiaodžiai, gaubtagyviai ir jūriniai gastropodai atitinka Direktyvos 91/492/EEB reikalavimus.
2 straipsnis
Žmonėms vartoti skirti Vietnamo Socialistinės Respublikos kilmės dvigeldžiai moliuskai, dygiaodžiai, gaubtagyviai ir jūriniai gastropodai privalo būti iš patvirtintų augimviečių, išvardytų šio sprendimo priede.
3 straipsnis
Šis sprendimas skirtas valstybėms narėms.
Priimta Briuselyje, 2000 m. balandžio 25 d.